ΓΡΑΠΤΗ ΕΡΩΤΗΣΗ P-2925/02

υποβολή: Konstantinos Hatzidakis (PPE-DE) προς την Επιτροπή

(9 Οκτωβρίου 2002)

Θέμα: Αποτελεσματικότητα των προγραμμάτων κατάρτισης στην Ελλάδα

Σύμφωνα με στοιχεία της έκθεσης της Γενικής Διεύθυνσης Επιχειρήσεων της Ευρωπαϊκής Επιτροπής Benchmarking Enterprise Policy Results from the 2001 Scoreboard, μόνο το 1 % του πληθυσμού ηλικίας 15-64 ετών στην Ελλάδα έχει λάβει μέρος σε προγράμματα κατάρτισης και εκπαίδευσης. Αντίθετα άλλα κράτη μέλη εμφανίζουν ποσοστά πολύψηλότερα που αγγίζουν και το 20 %. Και αυτό παρά το ότι στην Ελλάδα την περίοδο 1994-1999 μέσω του Β' ΚΠΣ ο προϋπολογισμός των κονδυλίων των Ε.Π. Συνεχιζόμενη Κατάρτιση και Προώθηση της Απασχόλησης, Καταπολέμηση του Αποκλεισμού από την Αγορά Εργασίας και Εκπαίδευση και Αρχική Κατάρτιση ανερχόταν στα 3 411 εκατομμύρια ευρώ.

Γιατί έχουμε αυτήν την τρομακτικήστέρηση της Ελλάδας στα ποσοστά καταρτιζομένων παρά τη γενναία κοινοτική χρηματοδότηση και σε ποιες ενέργειες έχει προβεί η Επιτροπή, ώστε ναπάρξει καλύτερη αξιοποίηση των κοινοτικών ενισχύσεων·

Απάντηση της κ. Διαμαντοπούλου εξ ονόματος της Επιτροπής

(8 Νοεμβρίου 2002)

Η έκθεση της Γενικής Διεύθυνσης Επιχειρήσεων με τίτλο Benchmarking Entreprise Policy Results from the 2001 Scoreboard (Συγκριτική αξιολόγηση των αποτελεσμάτων της πολιτικής για τις επιχειρήσεις από τον πίνακα αποτελεσμάτων του 2001), στην οποίαν αναφέρεται ο αξιότιμος βουλευτής, αναφέρει, στο μέρος της που αφορά το ανθρώπινο δυναμικό, το ποσοστό του πληθυσμού ηλικίας 25-64 ετών που

έχει λάβει μέρος σε πρόγραμμα κατάρτισης, και μάλιστα για το σύνολο των χωρών της Ένωσης. Τα προγράμματα που απευθύνονται σε αυτήν την ηλικιακή ομάδα αφορούν κυρίως κατάρτιση δια βίου. Η πολιτική αυτή είναι πρόσφατη για την Ελλάδα και αυτό εξηγεί το χαμηλό ποσοστό που της αναλογεί το 1997 και το 2000. Ωστόσο, η πολιτική ανάπτυξης της δια βίου κατάρτισης αποτελεί σήμερα προτεραιότητα που περιλαμβάνεται στο ισχύον Κοινοτικό Πλαίσιο Στήριξης (ΚΠΣ) και αποτελεί αντικείμενο ιδιαίτερης προσοχής τόσο από το κράτος μέλος όσο και από την Επιτροπή.

Αντιθέτως, το ποσόν το οποίο αναγράφεται στην ερώτηση του αξιότιμου βουλευτή αναφέρεται στο συνολικό προϋπολογισμό τριων ειδικών επιχειρησιακών προγραμμάτων της περιόδου 1994-1999: τα προγράμματα που αφορούν τη διαρκή κατάρτιση και την προώθηση της απασχόλησης, την καταπολέμηση του αποκλεισμού από την αγορά εργασίας καθώς και την εκπαίδευση.

Από τα στοιχεία που περιλαμβάνονται στις αιτήσεις τελικής πληρωμής των εν λόγω προγραμμάτων, φαίνεται ότι 731 040 άτομα έλαβαν αρχική ή διαρκή κατάρτιση, ήτοι κατά μέσον όρο 146 208 άτομα ετησίως. Λαμβάνονταςπόψη ότι ο ενεργός πληθυσμός (15-64 ετών) ανέρχεται σε 3 767 980 άτομα (εθνικές στατιστικές), το ποσοστό των ατόμων που έχουν λάβει μέρος σε αυτά τα προγράμματα κατάρτισης και εκπαίδευσης μεταξύ 1994 και 1999 είναι 4 % κατά μέσον όρο. Όσον αφορά το συνολικό ποσόν που χορηγήθηκε από το Ευρωπαϊκό Κοινωνικό Ταμείο για τα εν λόγω προγράμματα, αυτό ανήλθε σε 2 952,8 εκατομμύρια ευρώ.

Ωστόσο, πρέπει να σημειωθεί ότι, κατά τη θεωρούμενη περίοδο, εθνικές προτεραιότητες αποτελούσαν, αφενός, η βελτίωση των συστημάτων και των δομών της εκπαίδευσης και της αγοράς εργασίας και, αφετέρου, η καταπολέμηση της ανεργίας και του κοινωνικού αποκλεισμού. Γι'αυτό, μεγάλο μέρος της χρηματοδότησης διατέθηκε σε αυτούς τους στόχους. Έτσι, το ποσοστό των ανέργων που παρακολούθησαν πρόγραμμα κατάρτισης (45 584 άτομα ετησίως κατά μέσον όρο) σε σχέση με τους καταγεγραμμένους ανέργους (460 760 άτομα ετησίως κατά μέσον όρο) ήταν 10 %.

Στην παρούσα περίοδο προγραμματισμού 2000-2006, καθώς ολοκληρώθηκαν κατά μεγάλο μέρος τα συστήματα και οι δομές εκπαίδευσης, κατάρτισης και απασχόλησης εντός της περιόδου 1994-1999, δίδεται σήμερα προτεραιότητα κυρίως στις ενέργειεςποστήριξης της ευρωπαϊκής στρατηγικής για την απασχόληση (εξατομικευμένη προσέγγιση, ενεργά μέτρα απασχόλησης, δια βίου κατάρτιση, ισότητα ευκαιριών). Έτσι, ο αριθμός των ατόμων που έλαβαν μέρος σε πρόγραμμα κατάρτισης το 2001 ανήλθε σε 311 601, το οποίο αντιστοιχεί σε περίπου 7,1 % του ενεργού πληθυσμού. Εκτιμάται εξάλλου ότι ο αριθμός αυτός θα ανέλθει στα 454 987 άτομα το 2002.